עד כה הוספנו רק אורז למרק. מעכשיו, ניתן להוסיף לתפריט סוגים נוספים של דגנים. על פי משרד הבריאות אפשר לתת דגנים המכילים גלוטן כבר מגיל ארבעה עד שבעה חודשים,עדיף בשילוב הנקה להפחתת הסיכון להתפתחות צליאק, אך יש הממליצים להתחיל עם דגנים שאינם מכילים אותו ורק אחר כך לתת דגנים שמכילים חומר זה. גלוטן הוא חלבון הנמצא בדגנים: חיטה, שעורה, שיפון ושיבולת שועל, והוא אסור לאכילה לאנשים בעלי צליאק (רגישות לגלוטן).
ברגע שמתחילים להוסיף דגנים מכילי גלוטן לתפריט אפשר להוסיף: פסטה, סולת, קוסקוס, גריסים, ביסקוויטים ועוד. הערה קטנה לגבי הביסקוויטים: שימו לב שרוב, אם לא כל, הביסקוויטים המיוחדים לתינוקות מכילים חלבוני חלב פרה – ועל האריזה כתוב שהמוצר חלבי. המוצר היחידי שאינו חלבי אלא פרווה ואינו מכיל חלבוני חלב פרה הוא ביסקוויטמינים של הארט , ולכן ניתן להשתמש בו, מכיוון שמוצרי חלב פרה מומלץ להוסיף לתפריט התינוק רק מגיל תשעה חודשים, לא כדאי לתת ביסקוויטים המכילים חלבוני חלב לפני כן.